Jabarkan Kehidupan awal dari Faizal Tahir dalam bahasa melayu

Beliau dilahirkan pada 26 Oktober 1978 di Kuala Lumpur. Faizal merupakan anak kedua daripada tujuh beradik kepada ibu bapanya, Muzlipah Aishah Pa’wan Teh dan Mohammad Tahir Abdul Rahman, beliau juga merupakan adik ipar kepada Nazri Noran, seorang pengurus stesen radio. Pernah timbul desas-desus pada akhir dekad 2000-an bahawa lagu Faizal jarang diputarkan oleh Era FM, kononnya kerana Nazri yang mengurus stesen tersebut ketika itu ingin "mengelak daripada disalah anggap sebagai mengamalkan sikap pilih kasih". Adik-beradik beliau ialah Muhammad Fahd Bin Mohammad Tahir (Fahd Tahir), Anas Bin Mohammad Tahir (Anas Tahir), Norainiah Liyana Budriah Binti Mohammad Tahir (Aini Budriah Tahir) dan Muhraini Fazira Binti Mohammad Tahir (Fazira Tahir).

Sewaktu di bangku sekolah, beliau merupakan seorang ahli perbahasan dalam bahasa inggeris untuk Sekolah Menengah Bukit Gading pada tahun 1995. Semasa di sekolah itu juga, beliau mempunyai kumpulan muzik yang sangat aktif dan ahlinya terdiri dari kawan-kawan sekolah yang sama. Setelah beliau menamatkan persekolahannya, beliau menuntut di UiTM.